ไทยพาณิชย์ขยายเวลายื่นซื้อหุ้นSICCO
ไทยพาณิชย์แจ้งขยายเวลาการยื่นข้อเสนอซื้อเบื้องต้นของ SICCO ไปจนถึงวันที่ 6 พ.ค. จากเดิมที่กำหนดไว้ที่ 12 เม.ย.&nbsp;&nbsp;
18 เม.ย. 2554

ไทยพาณิชย์แจ้งขยายเวลาการยื่นข้อเสนอซื้อเบื้องต้นของ SICCO ไปจนถึงวันที่ 6 พ.ค. จากเดิมที่กำหนดไว้ที่ 12 เม.ย.  
ตามที่ธนาคารไทยพาณิชย์ (SCB)ได้เปิดประมูลขายหุ้นของบริษัทเงินทุน สินอุตสาหกรรม  (SICCO) ที่ถือโดยธนาคารเป็นการทั่วไป จำนวน 230,883,188 หุ้น หรือคิดเป็นร้อยละ 38.65 ของจำนวนหุ้นที่ออกและจำหน่ายได้แล้วทั้งหมดของ SICCO และได้สิ้นสุดระยะเวลาการยื่นข้อเสนอซื้อ เบื้องต้น (Non-Binding Bid) ที่กำหนดไว้ในวันที่ 12 เมษายนที่ผ่านมา ปัจจุบันมีนักลงทุนที่แสดงความสนใจที่จะเข้าร่วมประมูลซื้อหุ้นของ SICCO จำนวนหนึ่ง แต่ไม่สามารถยื่นข้อเสนอซื้อเบื้องต้นให้แก่ธนาคารได้ทันภายในระยะเวลาที่กำหนด และได้ขอให้ธนาคารพิจารณาขยายระยะเวลาในการยื่นข้อเสนอซื้อเบื้องต้น
ธนาคารจึงได้พิจารณาและเห็นควรให้มีการขยายระยะเวลาในการยื่นข้อเสนอซื้อเบื้องต้นออกไปอีกจนถึงวันที่ 6 พฤษภาคม 2554 เวลา 17:00 น. (ตามเวลาในประเทศไทย) เพื่อเป็นการเปิดโอกาสเพิ่มเติมให้แก่นักลงทุนในการยื่นข้อเสนอซื้อเบื้องต้น (Non-Binding Bid) มายังธนาคาร โดยหลังจากสิ้นสุดระยะเวลาดังกล่าวแล้ว ธนาคารจะพิจารณาคัดเลือกรอบที่ 1 เพื่อคัดเลือกนักลงทุนที่ยื่น     ข้อเสนอซื้อเบื้องต้นที่เหมาะสมจำนวนหนึ่งเข้ามาตรวจสอบกิจการของ SICCO  ก่อนที่จะยื่นข้อเสนอซื้อสุดท้าย (Binding Bid)  โดยทั้งนี้คาดว่าจะใช้เวลาอีกประมาณ 3-4 เดือนหลังจากวันที่สิ้นสุดของการขยายเวลา
ทั้งนี้ ธนาคารได้แจ้งการขยายระยะเวลาในการยื่นข้อเสนอซื้อเบื้องต้นออกไปให้แก่หน่วยงานที่มีอำนาจกำกับดูแลแล้ว โดยธนาคารหวังเป็นอย่างยิ่งว่าการดำเนินการในครั้งนี้จะประสบผลสำเร็จและสามารถบรรลุข้อตกลงกับ ผู้ที่ชนะการประมูลได้ด้วยดี